Държавен вестник, бр. 46, 2015 г., стр. 13

БРОЙ  46	
Д Ъ Р Ж А В Е Н  В Е С Т Н И К 	
СТР.  13  
§ 5. В т. 3, буква „б“ на приложение № 2 
към чл. 10, ал. 1 се правят следните измене­
ния и допълнения:
1. Заличава се пре­
дупредителен знак 
„
Вреден или
дразнещ
материал“.
2. След наименованието на 
предупредителен знак
„
 
Внимание!
Опасност“
се добавя знакът „*“, а в края на буква „б“ се 
добавя забележка:
„Забележка:
* Този предупредителен знак не се използва 
за предупреждаване за опасни химични ве­
щества или смеси, с изключение на случаите, 
когато предупредителният знак се използва 
за обозначаване на складирането на опасни 
вещества или смеси съгласно т. 7, второ из­
речение на приложение № 3.“
§ 6. В приложение № 3 към чл. 10, ал. 2 
се правят следните изменения:
1. Точка 1 се изменя така:
„1. Контейнерите, които се използват при 
работа с опасни вещества или смеси, класи­
фицирани като опасни според критериите за 
някой от класовете на физическа опасност 
или опасност за здравето съгласно Регламент 
(ЕО) № 1272/2008, и контейнерите, използва­
ни за съхраняване на опасни вещества или 
смеси, заедно с видимите тръби, съдържащи 
или транспортиращи такива опасни вещества 
и смеси, се обозначават със съответните 
пиктограми за опасност съгласно посочения 
регламент.“
2. Точка 3 се изменя така:
„3. Етикетите по т. 1 могат да се: 
a) заменят с предупредителни знаци съ­
гласно приложение № 2, като се използват 
същите пиктограми или символи; в случаи­
те, когато няма равностоен предупредителен 
знак съгласно т. 3, буква „б“ на приложение 
№ 2, се използва съответната пиктограма 
за опасност, посочена в приложение V към 
Регламент (ЕО) № 1272/2008;
б) допълват с информация за името и/или 
формулата на опасното вещество или смес 
и подробности за съществуващата опасност; 
в) допълват или заменят със знаци за 
транспортиране на опасни вещества или смеси, 
прилагани във всички държави – членки на 
Европейския съюз, при транспортиране на 
контейнерите на работното място.“
3. Точка 7 се изменя така:
„7. Пространства, помещения или оградени 
места, използвани за складиране на значител­
ни количества опасни вещества или смеси, 
се обозначават с подходящ предупредителен 
знак съгласно т. 3, буква „г“ на приложение 
№ 2 или съгласно т. 1 от това приложение, 
освен ако етикетирането на индивидуалните 
пакети или контейнери е адекватно за тази 
цел, като се вземат предвид изискванията 
за размерите съгласно т. 1, буква „д“ на 
приложение № 2.
Складирането на определено количество 
опасни вещества или смеси може да се обоз­
начи и с предупредителния знак „Внимание! 
Опасност“.“
Министър на труда 
и социалната политика:
Ивайло Калфин
За министър на вътрешните работи: 
Красимир Ципов
4115
МИНИСТЕРСТВО 
НА ТРУДА И СОЦИАЛНАТА 
ПОЛИТИКА
МИНИСТЕРСТВО 
НА ЗДРАВЕОПАЗВАНЕТО
НАРЕДБА № РД-07-4
от 15 юни 2015 г. 
за подобряване на условията на труд на бре­
менни работнички и на работнички  родилки 
или кърмачки
Чл. 1. (1) С тази наредба се определят из­
исквания за подобряване на безопасността и 
здравето при работа на бременни работнички 
и на работнички родилки или кърмачки.
(2) Наредбата се прилага във всички пред­
приятия, места и дейности по чл. 2, ал. 1 
и 2 от Закона за здравословни и безопасни 
условия на труд.
(3) Наредбата се прилага заедно с норма­
тивните актове, отнасящи се до осигуряване­
то на здравословни и безопасни условия на 
труд, като се спазват по-строгите специфични 
и/или допълнителни изисквания, когато тя 
определя такива.
Чл. 2. (1) За всяка дейност, при която може 
да възникне специфичен риск, свързан с въз­
действието на рискови фактори, процеси или 
условия на труд, посочени в приложение № 1, 
работодателят трябва да определи характера, 
степента и продължителността на въздейст­
вието им върху бременните работнички и 
работничките родилки или кърмачки с цел:
1. да се оцени всеки риск за безопасността 
или здравето и всеки възможен ефект върху 
бременността или кърменето;
2. да се планират подходящи мерки за 
предотвратяване на риска.